De Ivsto Imperio Lvsitanorvm Asiatico, "Cum Maximilianum Flandriæ Comitem Ro[*]manorum Regem Brugenſ…"
author: Serafim de Freitas
source date: 1625
edition published: 2020-11-13
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Cum Maximilianum Flandriæ Comitem Romanorum Regem Brugenſes ciues captum cuſtodijs circumdediſſe impetu in Regiam facto, (auctor eſt Marian. lib.5. cap. 11.) idque aliunde Ioannes II. Luſitaniæ Rex ſciuiſſet, extemplò legatum ad Maximilianum miſit, cum militum, & claſsis pollicitatione, cum Syngrapha Regia ad nobilliſsimos drapeſitos data, qua inſpecta Flandriæ Comiti quadragies sextertium numeraretur, quę pecunia eo tempore, & ſæculo, quamuis Rex iam in libertatem eſſet vendicatus, ad illius tamen autoritatem, honoriſque æſtimationem, ac pacis conditiones magno ſuit adiumento ex Reſend. in Ioan. II. cap. 71. & cum poſtea idem Maximilianus Antuerpiæ ad bellum perſequendum, & exercitum ſoluta ſtipe ſibi de cætero tuendum, nummis indigeret, à Didaco Fernandez, qui Regis Luſitaniæ negotia tunc Antuerpiæ procurabat, magnam nummorum copiam nomine dicti Regis Ioannis II. poſtulauit, quam procurator præſentem numerauit, quod Ioannes adeo approbauit, vt & generoſitatem Didaci laudauerit, & magnis honoribus, & beneficiis ornauerit Reſendius in eadem Chronica cap.175.